PhD-program ved Det medisinske fakultet

PhD programmet ved Det medisinske fakultet reguleres av ”Forskrift for graden PhD ved Universitetet i Tromsø”, vedtatt av Universitetsstyret 19.06.03. Fakultetet har det formelle ansvar for forvaltningen av PhD i medisin, medisinsk biologi, helsevitenskap, farmasi og odontologi. 

1. Virkeområde

Forskriftens §1

2. Målsetting for doktorgradsutdanningen

Forskriftens §2

3. Ansvar for doktorgradsutdanningen

Forskriftens §3

4. Doktorgradsutdanningens innhold

Forskriftens §4

5. Opptak

Forskriftens §5
Opptakskrav

For å bli tatt opp til et doktorgradsstudium ved Det medisinske fakultet kreves som hovedregel at søkeren har oppnådd graden cand. med., cand. san., cand. scient., cand. pharm., cand. odont., siv.ing., relevant mastergrad, eller annen utdanning som er godkjent likeverdig med disse.

Søknad

En søknad om opptak til doktorgradsstudiet ved Det medisinske fakultet skal inneholde følgende opplysninger:

1. For søkere som ikke har sin utdanning fra Universitetet i Tromsø må bekreftet kopi av vitnemål fra høyere grad eller tilsvarende, samt immatrikuleringsbevis, vedlegges.

2. Bekreftede kopier av vitnemål og karakterutskrifter for all utdanning fra videregående skole til og med høyere grad for søkere som ikke tidligere har vært immatrikulert ved et norsk universitet. 

3. Prosjektbeskrivelse 

4. Liste over eventuelle publikasjoner 

5. Sensur/bekreftelse på tidligere avlagte eksamener/kurs det søkes om å få godkjent som del av den fagspesifikke opplæringen. 

6. Andre relevante opplysninger som for eksempel relevant arbeidserfaring 

7. Redegjørelse for finansieringsplan

Ved søknad kan kandidaten levere skisse til prosjektbeskrivelse, men det skal da utarbeides en fullstendig prosjektbeskrivelse innen tre måneder etter opptak.

Avgjørelse om opptak

Søknadene vurderes av fakultetets Forskningsutvalg, som foretar opptak til studiet. Opptaket kan skje med forbehold om finansiering, veiledningskapasitet, utarbeidelse av individuell fagspesifikk opplæring, immaterialrettslige avtaler for å effektivisere vernet av forskergruppen. Opptak skjer kontinuerlig.

6. Avtale

Forskriftens §6.

Når en kandidat får sin søknad godkjent av fakultetet skal det inngås avtaler om opptak, om veiledning og eventuell avtale med ekstern institusjon. Fakultetet skal i forbindelse med avtaleinngåelsen sørge for at eksterne veiledere får tildelt et eksemplar av doktorgradsreglementet med utfyllende bestemmelser, regler for ekstern veiledning, regler for bruk av fellesarbeider og regler for opphavsrett.

7. Doktorgradsprogrammet

Forskriftens §7
Opplæringsdelen omfatter en obligatorisk og en valgfri del på til sammen 30 studiepoeng. 

Obligatorisk del kan utgjøre inntil 12 studiepoeng. Alle PhD kandidater skal gjennomføre en opplæring i vitenskapsteori. Dette kan oppfylles ved å gjennomføre og bestå Grunnkurs i biomedisinsk forskning, som utgjør 10 studiepoeng, eller andre tilsvarende kurs som omfatter emner i vitenskapsteori, vitenskapsfilosofi, vitenskapelige metoder, forskningsetikk og formidling.

Den valgfrie delen skal utgjøre minst 18 studiepoeng. Innholdet må være slik at det sammen med arbeidet med avhandlingen gir den nødvendige faglige bredde og fordypning som er nedfelt i målsetningen for doktorgradsstudiet. I denne delen skal det inngå godkjente forskerkurs arrangert ved et norsk universitet. Deltakelse ved andre forskerkurs, for eksempel i utlandet, kan godkjennes med studiepoeng etter søknad til Forskningsutvalget. Godkjenning forutsetter dokumentasjon av undervisningsopplegg og gjennomføring. 

For kandidater med forskningsprosjekt hvor det inngår bruk av forsøksdyr er kurset Bruk av forsøksdyr i medisinsk forskning, eller annet tilsvarende kurs, obligatorisk. Kurset gir  ? studiepoeng.
Retningslinjer for beregning av studiepoeng

Kandidatens plan for gjennomføring av opplæringsdelen under PhD programmet godkjennes i henhold til følgende retningslinjer for beregning av studiepoeng:

· Forskningsopphold av minst to ukers varighet i utlandet: 6 studiepoeng

· Framlegging av resultater fra eget prosjekt ved nasjonal kongress eller annet forskerforum: 1 presentasjon gir 1.5 studiepoeng

· Framlegging av resultater fra eget prosjekt ved internasjonal kongress eller annet forskerforum: 1 presentasjon gir 3 studiepoeng

· Forskerkurs: 25 timer undervisning i form av forelesninger, praktiske øvelser, gruppearbeid og deltakelse i seminar gir 5 studiepoeng; 15 timer undervisning i form av forelesninger, praktiske øvelser, gruppearbeid og deltakelse i seminar gir 3 studiepoeng

· Medisinsk spesialitet godkjent i Norge: 6 studiepoeng. Det gis studiepoeng for èn spesialitet.

8. Tilknytning til forskermiljø
Forskriftens §8

9. Avhandlingen
Forskriftens §9

10. Veiledning

Forskriftens §10

Dersom det oppnevnes flere veiledere, skal det alltid utpekes en hovedveileder. Er hovedveileder ansatt utenfor Universitetet i Tromsø, skal det oppnevnes en ansvarlig veileder ved vedkommende institutt. For kandidater som veiledes internt, har hovedveileder det formelle ansvar i forhold som vedrører kandidaten. Dersom hovedveileder er ekstern, skal hovedveileder og den ansvarlige veileder ved instituttet dele ansvaret. Rapporter og skriftlige arbeider skal forelegges både ekstern og intern veileder. Det stilles normalt krav om at den som oppnevnes som hovedveileder skal ha en betydelig del av egen vitenskapelig produksjon publisert i internasjonale tidsskrifter med refereetjeneste.

11. Kvalitetssikring og rapportering

Forskriftens §11

Kandidat og veileder skal hvert år utarbeide en rapport til fakultetet som redegjør for studieprogresjonen.

12. Terminering av avtale

Forskriftens §12

13. Bedømmelse
Forskriftens §13

14. Innlevering

Forskriftens §14

Søknaden om å få avhandlingen bedømt vedlegges 5 eksemplarer av avhandlingen.
15. Oppnevning av bedømmelseskomite

Forskriftens §15

16. Komiteens arbeid

Forskriftens §16

17. Komiteens innstilling og behandling av innstillingen

Forskriftens §17

Dersom en finner at det er gjort feil av betydning for innstillingen, kan saken sendes enten tilbake til bedømmelseskomiteen for ny vurdering eller det oppnevnes ny bedømmelseskomité.

Dersom det forekommer dissens i komitéen, kan fakultetsstyret avgjøre saken på det foreliggende grunnlag, oppnevne ny komité eller innhente uttalelse fra to ekstraordinære sakkyndige.

De ekstraordinære sakkyndige skal ikke være ansatt ved Universitetet i Tromsø, og ikke ha hatt befatning med avhandlingen tidligere. De skal ikke tre sammen som komité, men levere selvstendige vurderinger av avhandlingen og konkludere med et klart votum.

Når fakultetsstyret har innhentet uttalelse fra ekstraordinære sakkyndige, eller fra ny bedømmelseskomité, skal det avgjøre saken på dette grunnlag.

18. Prøveforelesning 

Forskriftens §18

Fakultetet sørger for kunngjøring og arrangement av prøveforelesning og disputas.

Det skal gjennomføres èn prøveforelesning. Prøveforelesningen skal være over oppgitt emne. Emnet for prøveforelesningen bestemmes av bedømmelseskomiteen og kunngjøres for kandidaten 14 dager før forelesningen skal avholdes. Prøveforelesningen må være godkjent av bedømmelseskomiteen før disputas kan gjennomføres.

19. Forsvar av avhandlingen

Forskriftens §19

20. Kreering og diplom/vitnemål

Forskriftens §20

21. Klage

Forskriftens §21

